CELEX: 62008TN0189
Language: fi
Date: 2008-05-22 00:00:00
Title: Asia T-189/08: Kanne 22.5.2008 — Forum 187 v. komissio

19.7.2008   
            
            
               FI
            
            
               Euroopan unionin virallinen lehti
            
            
               C 183/26
            
         Kanne 22.5.2008 — Forum 187 v. komissio
   (Asia T-189/08)
   (2008/C 183/50)
   Oikeudenkäyntikieli: englanti
   Asianosaiset
   
      Kantaja: Forum 187 ASBL (Bryssel, Belgia) (edustajat: barrister A. Sutton ja barrister G. Forwood)
   
      Vastaaja: Euroopan yhteisöjen komissio
   Vaatimukset
   
               —
            
            
               riidanalainen päätös on kumottava siltä osin kun siinä ei myönnetä kohtuullisia siirtymäaikoja niille koordinointikeskuksille, joita yhteisöjen tuomioistuimen 22.6.2006 antama tuomio koskee
            
         
               —
            
            
               komissio on velvoitettava korvaamaan oikeudenkäyntikulut tässä asiassa
            
         
               —
            
            
               asiassa on määrättävä tuomioistuimen sopivaksi katsomasta muusta tai pidemmälle menevästä toimenpiteestä.
            
         Oikeudelliset perusteet ja pääasialliset perustelut
   Esillä olevassa asiassa kantaja vaatii kumottavaksi komission 13.11.2007 tekemän päätöksen 2008/283/EY, joka koskee sellaista tukiohjelmaa, jonka Belgia on toteuttanut Belgiassa sijaitsevien koordinointikeskusten hyväksi, ja jolla on muutettu päätöstä 2003/757/EY (1) sen jälkeen kun yhteisöjen tuomioistuin oli osittain kumonnut tämän aikaisemman päätöksen (2). Ratkaisussaan yhteisöjen tuomioistuin totesi, että vuoden 2003 päätöksessä ei määrätty siirtymätoimenpiteistä niiden koordinaatiokeskusten osalta, joiden luvan uudistamishakemus oli vireillä sinä päivänä, jolloin riidanalainen päätös annettiin tiedoksi tai joiden lupa vanheni päätöksen samaan aikaan tiedoksi antamisen kanssa tai pian sen jälkeen.
   Riidanalaisella päätöksellä määrätään siirtymäajoista niille koordinointikeskuksille, joita yhteisöjen tuomioistuimen tuomio koskee.
   Kantaja esittää vaatimustensa tueksi, että riidanalainen päätös
   
               —
            
            
               on ristiriidassa voimassa olevia tukia koskevan yhteisön oikeuden kanssa, sellaisena kuin Euroopan yhteisöjen tuomioistuimet ovat vakiintuneesti sitä soveltaneet
            
         
               —
            
            
               vie keskuksilta niiden perusteltujen odotusten mukaisen oikeuden saada hyväkseen kohtuullinen siirtymäaika toimintansa ja veroasioidensa uudelleen järjestämiseksi sen jälkeen kun valtionapujärjestelmä on komission lopullisella päätöksellä (annettu tiedoksi kantajalle 17.3.2008) lakkautettu
            
         
               —
            
            
               on vastoin EY 254 artiklan 3 kohtaa
            
         
               —
            
            
               sikäli kun siinä säädetään jälkikäteisestä verojen perimisestä ja maksamisesta voimassa olevaa tukea koskevassa asiassa, itse asiassa määrää tuen takaisinperinnästä aivan kuin se olisi ollut laiton tuki, millä loukataan periaatetta, jonka mukaan voimassa olevia tukijärjestelmiä ei voida muuttaa takautuvasti vaan vasta sen jälkeen, kun komissio on tehnyt lopullisen päätöksen voimassa olevan tukijärjestelmän purkamisesta
            
         
               —
            
            
               ei suojaa koordinointikeskusten perusteltuja odotuksia jotka nojautuvat siihen, että yhteisöjen tuomioistuimen presidentin 26.3.2008 antama määräys (3) on oikeudellinen perusta lupien uudistamiselle
            
         
               —
            
            
               loukkaa tasapuolisen kohtelun ja syrjimättömyyden periaatteita, koska siinä ilman objektiivisia perusteita määrätään eri luokkiin kuuluvien keskusten erilaisesta kohtelusta.
            
         
      (1)  EUVL 2008 L 90, s. 7.
   
      (2)  yhdistetyt asiat C-182/03 ja C-217/03, Belgia ja Forum 187 v. komissio, Kok. 2006, s. I-5479.
   
      (3)  yhdistetyt asiat C-182/03 ja C-217/03 R, Belgia ja Forum 187 v. komissio, Kok. 2003 s. I-6887.